Itt már felnőtt, 


Az állatok közül sok gyerek a majmokat sze- 
reti a legjobban. Hogy miért? Bizonyára azért, 
mert ügyességben, okosságban és vidámságban 
nincs párjuk az állatok között. A képeken lát- 
ható majom a csimpánzok családjába tartozik, 
őshazája Afrikának az a része, ahol állandóan 
nagy a forróság. Magyarországon csak az állat- 
kertekben és esetleg a cirkuszban találhatók 
csimpánzok. Termetük eléri a másfél métert is, 
testüket sűrű, fekete szőrzet borítja, a karjuk 
feltűnően hosszú, érdekes ismertetőjegyük 
még, hogy rendkívül nagy a fülük. 


BÉCSY LÁSZLÓ fotói 


Az egy-két hónapos csimpánzkölyök Utána jóllakottan pihen, Féléves korában ilyen, 
cumisüvegből kapja a tejecskét. 


— nezi 

A beküldött kéziratokat nam őrizzük meg és nem küldjük vissza, 


KÁNYÁDI SÁNDOR 


: Szeptember 


Fogyó mosolyú 
délután; 
sárguló alma 
fönn a fán. 


Borzongó lombok 
reszketeg, 

útra készülő 
levelek. 


Hóharmat színű 
kikerics; 
hűvösödnek 

a vizek is. 


Ezüst szakállú 
holdvilág; 
szigorodnak az 
éjszakák. 


Gyapjasodik a 
kicsi őz: 

észre se vettük, 
itt az Ősz. 


BAKÓ ÁGNES 


A levelibéka 


A levelibéka gondterhelten üldögélt a bodzabokor tö- 
vében. Töprengve nézte a bokor ágait. Először a legal- 
sót, aztán a legfelsőt vette szemügyre, de olykor — csak 
úgy futólag — a középsőre is rápillantott. 

Mert nem mindegy ám, hogy melyik ágra ugrik, 
ugye?! 

Hisz" attól függ az időjárás. 

Elfogta a szorongás, mert nem tudott dönteni. 

— Ha az alsó ágra ugrom — latolgatta —, tüstént el- 
ered az eső . . . Szerencsére a középső ág nem okoz gon- 
dot. Ha ott üldögélek, többnyire — ilyen-olyan idő lesz; 
ha a felső ágon telepszem meg, beköszönt a jó idő. Ak- 
kor pedig hetedmagával süt a nap, és addig ragyog, tűz, 
perzsel és minden egyéb, míg rémületemben vissza nem 
ugrom a legalsó ágra megint. Most aztán mit csináljak?! 
Különben is! Mit csináljak olyankor, amikor mindenki, 
mindig más időjárást szeretne?! Mindenki kedvére nem 
tehetek, sajnos! , . . 

— Hogy azt a kánikulás, zivataros mindenit! — fakadt 
ki és mérgében felfújta magát. — Minden pocsolyára fo- 
gadom, az egészben ez a bodzabokor a hibás! Ha ebben 
az ügyben tanácsot adhatna valaki, az csakis és egyedül 
ő! Ki tudja, mióta az ő tövében tanyázik a nemzetségem! 

Dühösen és pukkadozva közelebb ugrált a bokor- 
hoz. 

— Hallod-e, te bodzabokor! — vartyogta a levegőt 
kapdosva. — Adhatnál végre valami tanácsot! Tudom, 
hogy tudod a levelibékák titkát! Ne is tagadd! 

A bodzabokor nem tagadta, természetesen. INNem ráz- 
ta meg tagadóan az ágait. Mindössze annyit mondott: 


Ssssss! — azt is azért, mert a szellő ott matatott a kö- 
zelében. — Sssss! — súgta és legyintett egyet a leveles 
ágával. 

A levelibéka nem hagyta magát. 


— Te csak ne sisegj le engem! És ne titokzatoskodj! A 
szólt erélyesen. — Szíveskedj megmondani inkább, ho- 
gyan jelezte az időjárást a papám, a nagypapám meg a 
nagypapám nagypapája! 

Ám a bokor továbbra is hallgatott. Már annyit sem 
mondott: ssss! És legyinteni sem legyintett. Egyrészt, 
mert a szellő odébbállt, másrészt, mert ritkán ártotta 
magát mások dolgába. 

— Kvatty! — fakadt ki a béka keserűen. — Szóval, így 
állunk?! Szóval, te afféle nemtörődöm jószág vagy vol. 
taképpen?! Szóval, te csak úgy legyintgetsz arra, aki 
alacsonyabban él nálad és segítséget kér? Ha a dédapám 
dédpapája tudta volna, hogy egyszer még ilyen rátarti 
leszel, lefogadom, nem alattad üti fel a tanyáját! 

Lehet, hogy a bodzabokor rátarti volt, lehet, hogy 
nem. Ezt jobbára csak sejteni lehetett, mivel erre sem 
válaszolt. 


— Az vagy — szögezte le a béka. — És mert az vagy, 
elköltözöm innét. Máshol ütöm fel a tanyámat, punk- 


tum, kvatty! — azzal sarkon fordult. Hogy máshol üsse 
fel a tanyáját. 

Egyet sem ugrott még, amikor az jutott eszébe, hogy 
a dédpapája biztos-bizonyos nem ok nélkül választotta 
éppen ezt a bokrot. És, ha ez a megfelelő szállás, miért 
tenne mást mint a dédpapája?! Csak azért költözzék 
máshová, mert ez hallgatag? Ilyen lehetett már a déd- 
papája idejében is. Az biztos, hogy ismeri a békák titkát, 
az is, hogy hallgat róla, mivel ő bokor és nem tartozik 
rá a levelibékák dolga. A levelibéka nagyot sóhajtott. 

Ekkor barátságosan ráköszönt valaki. 

— Adj"isten, Leveli! Fontos dologban kereslek. 


A levelibéka megnézte magának, ki az, aki fontos do- 
logban keresi őt. Az illető egy aranyos-szárnyú méh 
volt. Bal hátsó lábán vigyázva tartott egy virágporral 
félig telt kosarat. A békára nevetett, és zümmögve ezt 
kérdezte : 


— Tartós lesz a jó idő, ugye? Ugye szó sincsen viharos 
szélről, jégesőről, hidegről? 


— Kooo... kvatttttty! — motyogta bizonytalanul a 
levelibéka és szaporán pislogott. — Majd elválik. . . Mi- 
előtt válaszolnék, tudni szeretném, miért vágyódol úgy 
a napsütésre? 
kájában felporzott a virágpor. — Ugye, csak tréfálsz? 
Ugye, valójában magad is tudod, hogy most virágzanak 
a gyümölcsfák, és az egész családom szorgosan röp- 
dös a kertek között, s nem győzi ide-oda hurcolni a te- 
mérdek virágport. Ha elromlik az idő, nem dolgozha- 
tunk. És akkor oda a gyümölcs! Hát ezért. 


— Azt mondod? . . . — kérdezte mélán a béka és köz- 
ben arra gondolt, hogy életében nem evett még gyümöl- 
csöt; látni is csak egyszer látott, amikor tévedésből 
beleugrott egy eperrel teli kosárba. Ám, ha a méh azt 
mondja, hogy a gyümölcs fontos, és röpdösni csak nap- 
sütésben lehet, miért ne tenné meg neki ezt a szívessé- 
get? — Azzal hosszú és lapos ívben a középső ágra ug- 
rott. 


— Ne aggódj, pajtikám! — mondta a legszebb rnoso- 
lyával. — Rajtam nem múlik. Olyan napsütést ígérek, 
amilyenre nem is számítottál! — újabb lendületet vett, 


s a középső ágról a legfelsőre ugrott. Ott megült. 
S alighogy megült, fölragyogott a nap az égen. 


— Köszönöm... — rebegte a méh meghatottan. — 
Ilyen csudás időre valóban nem számítottam . . . Nagyon 
köszönöm. , . — kedvesen megbillentette egyik szivár- 


ványos szárnyát s elrepült. 


A béka dagadozott a büszkeségtől. Szívét szokatlan 
jóérzés melengette. Ám alig néhány órácskát szundikált 
a legfelső ág hajlatában, újból ráköszönt valaki. Az is 
barátságosan. 

— Szép jó napot, Leveli! Gondoltam, meglátogatlak. 
Gondoltam, megkérdem tőled, meddig tart még ez a 
rekkenő napsütés? Mert, ha sokáig tart, elpusztul az 
egész családom. Nagyon áhítozzuk már azt a kis langyos 
esőt! Ugye lesz? Ugye beköszönt nemsokára? 


A levelibéka onnan a legfelső ágról lepillantott arra, 
aki olyan nagyon áhítozta az esőt. Az illető a tinóru- 


gomba volt. Szerényen állt a bodzabokor tövében, s ud- 
variasan megbillentette a kalapját. A levelibéka nagyon 
vonzó jelenségnek találta. És arra gondolt, hogy: még 
mit nem! Ilyen kedves jószág nem pusztulhat bele a nap- 
sütésbe. 

— Rajtam nem múlik — mondta nagylelkűen. — 
Olyan záport ígérek neked, hogy csak na! — Azzal egyet- 
len hosszú ívben az alsó ágra ugrott. Ott megült, eleredt 
a nagyszemű zápor. 

— Köszönöm... — rebegte hálásan a tinórugomba. 
Ismét megbillentette a kalapját s kacagva elfutott az eső- 
ben. 

A levelibékát kissé furdalta a lelkiismeret — mivel a 
méheknek napsütést ígért —, de azzal vigasztalta magát, 
hogy nem árt, ha a méhek pihennek valamicskét. Ettől 
megnyugodott. És ismét elszunyókált. 

Kettőt sem szusszant álmában, amikor vékony, de 
erélyes hangon így kiáltott rá valaki: 


— Hallod-e, Leveli! Mit művelsz? Megbolondítod a 
világot? Hol föl-, hol meg leugrálsz? És hol perzsel a nap, 
hol zuhog az eső? Ez így nem mehet. Ezt a rokonod egé. 
szen másként csinálja! 

A levelibéka nagy szemet meresztett. Megnézte, ki 
az, aki ilyet mond. Az illető egy muslinca volt. Egészen 
kicsi, de nagyon éles hangú muslinca. 

— Miféle rokonról beszélsz? — kérdezte a levegőt 
kapdosva. — És szerinted hogyan jelzi az időjárást az a 
bizonyos rokon? 

— Az? — a muslinca vékony hangon nevetett. — 
Hát... ha éppen érdekel, megmondhatom. Az a roko- 
nod fogoly. Az EMBER egyszer elfogta és betette egy 
kerek üvegmicsodába. Olyanba, amelyikben egy kis lét- 
ra van. A rokonod ágak helyett azon ugrál. De többnyire 
a középső létrafokon üldögél. 

— Én nem szeretem a középső ágat — szögezte le 
a levelibéka. — Az mindig ilyen-olyan időt jelent. Én azt 
nem kedvelem. 

— De csak így tehetsz mindenki kedvére! — nevet- 
gélt a muslinca. — Vagy okoskodj ki mást! Úgy is jó! — 
azzal fogta magát, elröpült. 

A levelibéka sokáig töprengett. És míg töprengett, 
meglendült alatta a bodzabokor alsó ága. És a bodza- 
bokor susogva ezt mondta: 


— Hol így... hol úgy... — A levelibékának ketté- 
szaladt .a szája. 
— Értem! Értem már! — sóhajtotta boldogan. — 


A rokonom az EMBER kedvére akar tenni; de én szaba- 
don ugrálhatok. Oda, ahová kedvem tartja. Hajnalban 
a felső ágra ugrom és sütni kezd a nap. Örülni fog min- 
denki, aki napsütésre vágyik. Estefelé meg az alsó ágra 
ugrom, és egész éjjel kedvére eshet az eső. Így a méhek 
is jól járnak, a gombák is, még az EMBER is — úgy vé- 
lem. 

Így is történt. A levelibéka abban az esztendőben 
mindenkinek kedvére tett. S ha azóta olykor másként 
fordul, csak véletlen. Olyankor a levelibéka vagy bele- 
zavarodott vagy belefáradt a sok ugrabugrába. 

— Peng a szél. 
. Fehér ing a 
. — kerítésről 

" — hazatér. 


istálló 


Csillog a tej, 

a fejőke cseng. 
Egy fecske se 
maradt odabent. 
Kémény fölött 
körbeszállva 
várnak a kék 
éjszakára. 


ré 


HORGAS BÉLA 


A mesék sokfélék, s ha valaki különös történe- 
tekre kíváncsi, Széltolót érdemes meghallgat- 
nia. De nemcsak hallgatni érdemes, hanem 
kérdeznie is, mert Széltoló szereti a kíváncsi 
hallgatókat. Nem azokat persze, akik minden 
harmadik mondatnál közbevágnak és licsegnek- 
locsognak összevissza, hogy se füle, se farka 
nincs a mondandójuknak. Az ilyen karattyoló- 
kat ki nem állja... De annak nagyon örül, ha 
valaki azt mondja például: , Széltoló, most sze- 
retnék hallani egy fele tündéres, fele boszorká- 
nyos mesét!" Vagy ezt: , Nem volna kéznél vé- 
letlenül egy csíkos hátú mese zöld pöttyökkel 
a hasán?" En egyszer azt kértem tőle, hogy va- 
lami furcsa-murcsa éjszakai mesét mondjon. 
Mondott. A magányos Zöld Uvegről. . . Szíve- 
sen hallgatnám újra, és remélem, Széltoló is 
kapható lesz az ismétlésre. . . Hallgassuk csak! 


— A Zöld Üveg története csakugyan mulatsá- 
gos... Késő szeptemberi estén az autóbusz- 
megállóban álldogáltam, amikor arra jött és 
megszólított egy Zöld Üveg. Nagy bajban van, 
azt mondta, eltévedt és sehogy sem talál haza, 
ahol várja a szerelmese, a Fehér Üveg. , Aztán 
hol van ez a haza?" — kérdeztem. A Zöld 
Uveg megvakarta a fejét, ami elég kicsi volt 
neki, és azt felelte, hogy valami király nevű ut- 
cában, pontosabban a Harmadik Dugó körút 
7-ben lakik. Hónom alá vettem hát őkelmét, 
megkerestem a házat, becsöngettem, de egy 
mérges és szemüveges, szakállas Professzor 
úgy leteremtett, mikor meghallotta, hogy mi 
járatban vagyok... Úgy leteremtett, hogy alig 
álltam meg a lábamon... Dühösen kiabált, 
hogy micsoda gazság, ilyen ostoba viccel fel- 
ébreszteni egy híres Professzort, ezt még meg- 
keserülöm. . . 


— A Zöld Üveg elnézést kért tőlem, és azt 
mondta, most már jól emlékszik a címre... A 
Negyedik Rugó utca 7-ben lakik és sehol más- 
hol, legyek szíves, szállítsam oda, mert bizo- 
nyára nagyon várja már őt a Fehér Üveg... 
Lettem szíves, lettem, mi mást tehettem volna, 
mégsem hagyhattam én is magára. . . Hejh, pe- 
dig a Negyedik Rugó utca a város másik szélén 
volt bizony... Megérkeztünk, én becsönget- 
tem... Özvegy Nutella nevű asszonyság nyi- 
tott ajtót hosszú hálóingben... Amikor meg- 
hallotta, hogy mi járatban vagyok, segítségért 
kiáltott... Ha nem kapom nyakamba a lába- 
mat, "ott törnek össze a szomszédai a Zöld 
Üveggel együtt... Aki persze a megmenekü- 
lés után nyomban beismerte, a lakcíme valójá- 
ban: Ötödik Hugó utca 7. . . Gyanakodtam ki- 
csit, de azért mentem, át a hídon, kerestem, 
kutattam, becsöngettem. . . 


— Baj lett ebből is. Kiderült, hogy az Ötödik 
Hugó valójában Victor Hugó, és a Zöld Üveg 
a Victor rövidítését, a V-t nézte Ötödiknek. És 
kiderült, hogy ott Kovász Elemér lakik, egy 
pékmester nyugdíjas, aki az üvegekkel ugyan 
jó barátságban van, de ezt a zöldet még soha- 
sem látta. . . Nos, erre már én is elveszítettem 
a türelmemet és álmosan, dühösen hazacsör- 
tettem. A Zöld Üveget odapenderítettem a 
konyha sarkába, de hogy ne búsuljon, adtam 
neki vizet és egy szál virágot. Ejszaka volt, az 
ablakon besütött a Hold, és a Zöld Üveg boldo- 
gan hajtotta virágát a mellette álló Fehér Üveg 
felé, nekem pedig azt mondta: , Köszönöm. . . " 
Akkor értettem meg, hogy hiszen ő az én üve- 
gem... De mi volt az a Dugó, Rugó, Hugó? 
Megvan! A Király utca 7-ben laktam akkor, de 
egy üvegtől mégsem várhatja az ember, hogy 
mindent jól tudjon, igaz? 


FRANTISEK KARNIK 


Kakasválasztás 


A baromfiudvarban éldegélt 
Kukorikú, a kakas. A tyúkok 
engedelmeskedtek neki és sze- 
rették őt, mert nagyon jó és 
gondos gazda volt. Idővel azon- 
ban megöregedett és át akarta 
adni a helyét a fiatal kakasnak. 

Összehívta hát a baromfiud- 
varban élő tyúkokat és így szólt 
hozzájuk: 


— Megöregedtem. Nem tu- 
dom tovább a gondotokat visel- 
ni. Választanotok kell egy fiatal! 
kakast helyettem. . . 

A tyúkok kérlelték és így ká- 
ráltak: 

— Van ugyan az udvarban 
három fiatal kakas, de egyik 
olyan, mint a másik. Te sok jó 
tanácsot adtál már nekünk. Ad- 


jál most még egy utolsót: me- . 


lyiket válasszuk? 
— Nos, jó — kukorékolt 
Kukorikú —, azt tanácsolom 


sás tk RE 


nektek, hogy szórjatok az útra 


magot, aztán egymás után hív- 
játok a kakasokat. 

A tyúkok szót fogadtak, úgy 
tettek, ahogy az öreg kakas ta- 
nácsolta. Magot szórtak az útra 
és hívták az egyik kakast. Jött is 
az peckesen, a csőrét magasra 


tartva, közben azt leste, hogy 


mit szólnak hozzá a tyúkok? 


ú 


Kukorikú így szólt hozzá: 

— Állj félre és várjál egy ki- 
csit, fiatal barátom. . . 

A tyúkok hívták a második 
kakast. Jött is az, észre is vette 
az úton az elszórt magokat, fel 
is csipegette az utolsó szemig, 
nem is ügyelt másra. 

Kukorikú neki is azt mondta, 
hogy álljon félre és várjon egy 
keveset. Aztán a tyúkok újabb 
magokat hintettek az útra és 
hívták a harmadik kakast. 

Jött a harmadik fiatal kakas. 
Észrevette a magot az úton, fel 
is szedegette, de odaköszönt a 
tyúkoknak és figyelte, hogy mit 
kotkodácsolnak. 

— Ez kell nekünk! Ez kell 
nekünk! — hangzott innen is, 
onnan is. 

Az öreg kakas bólogatott. 

— Jól választottatok. Ez a 
fiatal társunk jó gazdátok lesz! 

Így is történt. A tyúkok a 
harmadik kakast választották 
— nem is bánták meg. 


Fordította ANTALFY ISTVÁN 


DÉNES GYÖRGY 


Futakocsi 


Gyerünk pajtás 
Galambócra, 
vigyünk szilvát 
a gombócba, 
bár az idő 
locsi-pocsi, 
guruljon a 
kicsi kocsi. 


Fú a szellő, 
zúg a nádas, 
meg-megdöccen 
a kútágas, 
igyekezzünk 
Galambócra, 
vigyünk szilvát 
a gombócba. 
Úgy érünk a 
dombtetőre, 
párolog a 
lovak szőre, 
abrakunk is 


öl azért is, 
alambócra, 
Il a szilva 


x ba sp 
GAÁL FERENC 


Mi való egy toronyházba? 


Születésnapomra egy kutyát szerettem volna 
Apám azt mondta 

Nem való az egy toronyházba 

A kutya szabadba vágyik 

Hogyan sétáltatod majd naponta 
Igaza van lemondtam róla 


Születésnapomra egy macskát szerettem volna 
A macska igazi szoba-állat biztosan való egy toronyház 


Apám azt mondta 
A macska valóban szoba-állat 
De mindig vadászni tetőre mászni vágyik 
Hogyan tehetné ezt itt naponta 

Igaza van lemondtam róla FV 

Születésnapomra most egy madarat szerettem volna " 


A madár csak repülni vágyik 

Hogyne lenne való egy toronyházba 

Apám azt mondta 
Igaz, a madár csak repülni vágyik 
De hogyan repteted majd naponta 
Kinyitom neki az ablakot 

Apám a madarat mégis lemondta 


A MELLÉKLET, EMELD KI A LAPBÓL! 


A RAJZOS ÓRARENDET elsős olvasóinknak ajánljuk : 


A tantárgyakat jelképező kis téglalapokat vágjátok ki, és ragasszátok rajzlapra a hét nap- 
jainak megfelelően (ahogy az iskolában kéri a tanító néni vagy bácsi)! 


A KAKAS elkészítésének menete: 


. — Vágd ki a kék szalagot (a)! 

A vastag fekete vonalak men- 

tén vágj hasítékot! 

Ezután a b és c jelzésű ábrá- 
Mat vágd ki! A kakas csőrét (b) 
. a ferde vonalkázott résznél ra- 
. gaszd a kék szalag vonalkázott 
. részére, és a végeit hajtsd visz- 

sza! A taréjt (c) szúrd át a be- 
hasított részen! 

Hajtsd vissza a kék szalagot 

a szaggatott vonal mentén, és az 
ábrán látható módon fogd össze 
egy ruhaszárító csipesszel! 

MADÁR ESZTER rajza 


KERÉKGYÁRTÓ JÁNOS 


Gomolya és a vendég 


Egyik reggel Gomolya, a sárga sityakos tör- 
pe, épp a kertjébe indult, amikor valaki kopog- 
tatott az ajtaján. 

Hupikék volt az, a hupi öltönyös, kék cilin- 
deres cica, aki egyébként Gomolya kulipintyó- 
jának padlásán éldegélt. 

Ott állt most Hupikék az ajtó előtt, mellette 
pedig a földön egy papírsárkány heverészett. 

— Szia! — nyitotta ki az ajtót Gomolya. 

— Jó reggelt! Vendéged érkezett — muta- 
tott a papírsárkányra. — Szegény nem tudott 
kopogtatni . . . gondoltam, segítek neki. 

— Ő az én vendégem? — csodálkozott Go- 
molya. 

— Bizony — bólogatott Hupikék. — És nem- 
csak kopogtatni nem tud ám, de még beszélni 
sem... pedig hatalmas szája van! 

— Igen, szája az van — helyeselt Gomolya és 
nézte a sárkány vigyorgósra pingált száját. 

— Tudod, honnan érkezett? 

— Honnan? — nézett rá Gomolya. 

— Onnan ni! — mutatott a felhőkre. 

— Onnan? 

— Igen. En láttam a kulipintyó tetejéről — 
kezdett mesélni Hupikék. — Egyenesen az ég- 
ből jött és pont az ajtód elé. . . Itt feküdt már 
régóta, csak nem tudott kopogtatni . . . 

— És most én mit csináljak vele? — kérdezte 
Gomolya. 

— Hogyhogy mit? Szegény messziről iderö- 

pült hozzád, te meg nem akarod beengedni? — 
csodálkozott. — Engedd csak be szépen, ültesd 
le valahová és beszélgessetek! 

— De hisz te mondtad, hogy nem tud be- 
szélni. . . 

— Nem baj — legyintett Hupikék —, akkor 
ne beszélgessetek, csak kínáld meg egy kis sü- 
teménnyel. 

— Süteménnyel? 

— Igen — bólogatott —, mondjuk kakaós ka- 
rikával... azt úgyis nagyon szeretem — nya- 
logatta meg a száját. 

— Lehet, hogy nem is szereti a kakaós kari- 
kát... — kezdte Gomolya, ám Hupikék már 
mondta is: 

— Dehogynem szereti! Látom rajta, hogy 
szereti, sőt imádja. . . Na, megkínálsz minket? 


— Benneteket? — nézett nagyot Gomolya. 
— Talán a sárkányt, nem? Elvégre ő a vendé- 
gem. . . 

— Persze, persze, de el ne felejtsd, hogy 
ügyetlen, és nekem kellett kopogtatni! 

— Na jó, megkínállak benneteket — legyin- 
tett Gomolya, azzal beengedte Hupikéket, aki 
hozta magával a papírsárkányt. 

Gomolya egy nagy tál kakaós karikát tett az 
asztalra. Hupikék leült mellé, vett egy darabot 
és megpróbálta a sárkány szájába dugni, de 
nem sikerült. 

— Makacskodik. Nem akarja kinyitni a szá- 
ját — mondta, majd bekapta a kakaós karikát, 
és máris egy következőt gyömöszölt a papír- 
sárkány szájába. 


Miután Hupikék jóllakott, száját nyalogatva 
megszólalt : 

— Azt mondja a vendéged, hogy nagyon 
finom volt. . . meg azt is mondja, hogy köszöni 
szépen. 

— Ezt a sárkány mondja? — kérdezte Go- 
molya. 


— Ő nem is evett belőle egy falatot sem. . . 

— Nem baj — legyintett Hupikék —, az a 
lényeg, hogy megköszönte. Na, de most már 
hozhatod a teát! 

— Minek az? 

— Mi az, hogy minek? Meginni. A vendéged 
kér egy kis teát, mert nagyon szereti, 

— Nincs tea — rázta a fejét Gomolya. 

— Hogyhogy nincs? Miféle házigazda vagy 
te? — ugrott föl a székről mérgesen Hupikék. 
— Szegény ideröpült hozzád, te meg még teá- 
val sem akarod megkínálni? 

— Az a helyzet, kedves Hupikék — kezdte 
Gomolya —, hogy tegnap ötször kaptál tőlem 
teát, és elfogyott az összes. Érted? Megittad 
a teámat! 

— Ja! Ha elfogyott, az más, akkor nem is kér 
teát a vendéged. Most jutott eszébe, hogy 
utálja a teát. . . — állt föl Hupikék és megin- 
dult a sárkánnyal az ajtó felé. — És azt mondja, 
hogy velem akar jönni, megnézni a padlásomat. 
Na szia! Ja, és azt kéri, hogy holnapra szerezz 
neki egy kis teát. . . — mondta, azzal nyávogott 
egyet és fölcipelte a sárkányt a padlásra. 

Gomolya nézett utánuk, majd fejébe nyomta 
a sárga sítyakját és elindult, hogy a vendégének 
szerezzen egy kis teát. 


GYÁRFÁS ENDRE 


— Hozzatok a vegyesboltból 
— mondja Anyó — vajat, tejet, 
túrót, tejfölt, sót és cukrot! 
Mazsolát se felejtsetek! 


Indulnak a Dörmi-bocsok. 
Találkoznak a teknőccel. 
—— Hova, hova? 

— Csak a boltba. 
Teknőc mama most küldött el. 


Mondta: vegyek vajat, tejet, 
túrót, tejfölt, sót és cukrot, 
mazsolát is. 

— Akárcsak mi! 
— ámulnak a Dörmi-lurkók. 


— Vánszorogjál, araszolgass! 

— kacag Berci s kuncog Borka. 
— Mi már régen otthon játszunk, 
te csak akkor lépsz a boltba. 


Dörmiék már hazaérnek. 

(A teknőc még egyre kocog.) 
— Hol a tejföl? — kérdi Anyó. 
— Jé! Mazsolát sem hoztatok? 


Visszaszaladnak a boltba, 

s mennek megint hazafele. 
Hogy, hogy nem, a mazsolának 
elfogy útközben a fele. 


— Pótoljuk ki! Irány a bolt! 
Futnak oda s vissza nyomban. 
Anyó bólint. — Végre mindent 
meghoztatok, amit mondtam. 


Szusszannak a bocsok, aztán 
szétnéznek a szomszéd portán. 
Ott játszik már teknőc koma. 
Labdát egyensúlyoz orrán. 


— Egyszer fordult, mindent megvett 


— dünnyög Marci irigykedve. 
— Megeshetik néha, hogy a 
teknőc fürgébb, mint a medve. 


Párválasztó játék 


Álljatok sorba egymás mellé! Egyikőtök álljon a 
sorral szemben, ő lesz a párválasztó. 
A sorban állók kezdik a dalt és hat lépést tesznek 
a párválasztó felé. 
Éneklik: Mit akar ez az egy ember, egy ember? 


Lépés: 1 2 3 4 5 6 


Ezután nyolc kis lépéssel hátrafelé menve érnek 
helyre. 
Éneklik: Ninive, Ninive király, király biztos. 

Hátra: 1 2 3 45 6 7 8 


Most a párválasztó tesz hat lépést előre, miközben 
énekli: Legszebb lányod (fiad) akarom, akarom, 


Így folyik a járkálás felváltva, ahogy a dal 


Lépés: 1 2 B ILO i6 szövege kívánja. Éneklés közben el is játsz- 
majd nyolc kis lépéssel hátrafelé menve ér a helyére; —— szák, ami a versben van. 
miközben 


énekli: Ninive, Ninive, király, király biztos. 
Hátra: I! 2 3 4 5 6 7 8 


Lépés 
Sor; Mit a-kar ez az egy em-ber, — egy em-ber, Ni- ni- e, ki-rály ki-rály e tos. 
Párválasztó: Leg-szebb lá-nyod a-ka-rom, a -ka-trom, NI- ni- 0. Ni. - ni - VA. ki-rály ki-rály biz - tos. 
(fi - ad) 
Sor: Leg-szebb lá-nyom nem adom, nem a-dom, NI- ni- ve, Ni - ni - ve, ki-rály ki-rály biz - tos. 
(fi - am) 
Párválasztó; Be-tö-röm az  ab-la-kot,  ab-la - kot, Ni- ni- ve, Ni - ni - ve, ki-rály ki-rály biz - tos. 
Sor: Ka-to-na-sá-got — hi-va-tok,  hi-va-tok, NI- ni- ve, Ni - ni - ve, ki-rály ki-rály biz - tos. 
Párválasztó: Ka-to-na-ság-tól nem fé-lek, — nem fé-lek, Ni- ni- ve, Ni -ni - ve, ki-rály ki-rály biz - tos, 
Sor: Leg-szebb lá-nyom o -da-dom,  0-da-dom, Ni- ni- ve, Ni - ni - ve, ki-rály ki-rály bíz - tos. i 
(fi - am) 

F. GYÖRFFY ANNA rajzai 


Ennél az utolsó találkozásnál a párválasztó 
kiválaszt egy gyereket és magánál tartja. 

A sor ezután újra elindul, de most már azt 
kérdezik: 


Mit akar ez a két ember? 


A választ két párválasztó énekli, és adal végén 
mindketten választanak. Így már négyen lesz- 
nek a párválasztók. A kérdés ezután így hang- 
zik: 

Mit akar ez a sok ember? 


A játék addig tart, míg a párválasztók minden- 
kit elnyernek. Ekkor az esetleg megmaradó 
gyerek lesz az új , egy ember", a régi párválasz- 
tók alkotják a sort. Ha nem marad senki, akkor 
választanak (akár kiolvasóval) új , egy embert". 


Összeállította SOLTÉSZ ERZSÉBET 


TÓTH LÁSZLÓ 

Ákombákom § IN 
how, 

Van egy ország, Ákombákom 

van ott bona, van ott zene, 

éjjel-nappal dínomdánom. 


Van ott sikföld, hepe s kö 


a 


van ott kemény, van ott puha. 


Van tavasés van folyója, 
minden tornyán töronyóra. 
Van tengere, van szigete, 
almestere, főmestere. 
Fővárosá Irkafirka; 

benne minden csúpa tinta, 
kormányzója: Török basa. 
Pont, pont, vesszőcske, 
hercegnője: 5 h 4 
Kisze-kósza Szellőcske" t 


ő ha 1" 


Zsófi most ment először iskolába, hogy ismerkedjen Ákom- 
bákom országgal. Nyáron kapott egy füzetet a szüleitől. 
Ebbe a füzetbe mindegyik ceruzájával, színesével, filctollá- 
val, még az ecsetjével is írt néha görbe vonalat (irkafirkát), 
mert ő még csak olyat tud. 

Vajon melyik vonalat melyik íróeszközzel húzta? 


Melyik úton jut el leghamarább az iskoláig Gyurka? 


Ellenőrizd a találgatást méréssel! Színes fonaldarab erre a legmegfelelőbb. Megfejtésül a legrövi- 
debb utat jelző fonalat ragaszd egy papírra! Elejére rajzold oda a házat, ahol laksz, a végére pedig 


az iskolát, ahol tanulsz! (Ha óvodás vagy, akkor az óvodát.) 


KOLTAI ÉVA rajzai 


Találós kérdés 


Ugye, neked se ártana a nagy nyári lustálko- 
dások után egy ilyen tollas ébresztőóra, hogy el 
ne késs az óvodából, iskolából? Mellékletünkön 
egy ilyen ,órát" találhatsz. Csak olló és egy 
ruhacsipesz kel! hozzá. 

Kedves Gyerekek! 


Vége a vakációnak, de az élmények még fris- 
sen élnek. Sok-sok rajz, képeslap, levél és fény- 
kép tanúsítja, milyen jól telt a nyári vakációtok. 
Ha ezeket nézegetjük, még télen is felmeleg- 
szünk majd. 

Mi nem tudtunk minden olvasónknak képes- 
lapot küldeni, de most pótoljuk a mulasztást. 
Nektek küldjük üdvözletül ezt a kedves szamó- 
cavirágot. A Mátrában fényképeztük, ott ver- 
tünk tanyát a nyáron. 


ÉRE lege 


Igazán kipihenhettem magam, mert apó és a 
fiúk boldogan vállalták a főzést. Borika és én 
csak segítettünk. Berci legnagyobb élménye ép- 
pen a főzéshez fűződik. Tejberizst főzött ebéd- 
re. Jó sok rizst tett a lábosba, nem gondolta, 


hogy főzés közben megdagad. Kénytelen volt 
mindig több és több tejet önteni hozzá. Végül 
két bogrács és három lábos lett tele tejberizs- 
zsel, meghívhatta a környék madarait lakomára. 


A siroki gyerekek közül sokan olvasóink. 
Amikor felfedezték, hogy a közelükben tanyá- 
zunk, meghívtak bennünket egy kirándulásra. 
Kötéllel húztuk-vontuk egymást, de feljutot- 


tunk a siroki várba. Marci ezt a túrát tartja szá- 
mon legnagyobb élményeként. 

Apó a madarak megfigyelésére fordított leg- 
több időt. Távcsövön át nézte, hogyan építik 
fészküket, hogyan etetik fiókáikat. Egyszer 
mocsárban fészkelő madarakat figyelt, amikor 
hirtelen belesüllyedt a sárba. Nem volt könnyű 
kihúzni! Mindannyian fülig sárosak lettünk, mi- 
re kiszabadítottuk. 


c 00 HORVÁTH ZOLTÁN fotói 

Borika kedvéért elmentünk Egerbe, s meg- 
néztük a Hófehérke című előadást, a Harlekin 
bábegyüttes műsorát. Nem bántuk meg! Olyan 
szép volt és olyan vidám, hogy mi csak bámul- 
tunk és tapsoltunk. 

Most pedig irány az óvoda, iskola. Kezdjétek 
vidáman a munkát, könnyebben megy, ha szí- 
vesen végzik! 

Minden jót kívánok nektek: 


Dörimni anyó 


Júliusi számunk rejtvényeinék helyes megfejtése: 
t gombát rajzoltak, 
akik jól oldották meg a feladatot, 
a történetben ugyanis öt gombát bújtattunk el. 
A gombavizsgáló asztalán 
egy gomba maradt a csomagolás után. 

